สวัสดีคะคุณ หนูมีอาการปวดฟัน เลยซื้อยาทัมใจแอสไพรินมากิน กินไป 1 ซองผสมกับน้ำ 1 แก้วกาแฟ ช่วงเที่ยง และช่วงเย็นอีกครึ่งซอง แต่หนูลืมดูปริมาณยา ใน 1 ซองมี 0.87 กรัม หนูตั้งครรภ์ได้ 5 สัปดาห์ จะมีอันตรายมั้ยคะ แต่หนูไม่มีอาการปวดท้อง หรือมีเลือดออกเลยคะ
สวัสดีค่ะ Aspirin เป็นยาที่ใช้บรรเทาอาการปวด ลดไข้ ลดการอักเสบ เช่น ปวดศีรษะ ปวดฟัน ปวดประจำเดือน เป็นไข้ หากใช้ในปริมาณต่ำจะช่วยต้านเกล็ดเลือด ลดการเกิดลิ่มเลือดได้โดยยา aspirin นั้น ไม่ควรใช้ขณะตั้งครรภ์ แม้ว่าจะไม่ได้มีการจัดกลุ่มว่าเป็นยาอันตรายต่อการตั้งครรภ์อย่างชัดเจนก็ตาม แต่ aspirin เป็นยาที่ห้ามใช้ในช่วงไตรมาศที่ 3 ของการตั้งครรภ์อย่างเด็ดขาดดังนั้นถ้าตอนนี้ตั้งครรภฺ 5 สัปดาห์ อาจจะยังมีอันตรายต่อการตั้งครรภ์ที่ชัดเจนได้น้อย แต่แนะนำการหยุดใช้ยาไปก่อน การใช้ยาแก้ปวดช่วงตั้งครรภ์ แนะนำเป็นแค่พาราเซตามอลจะปลอดภัยที่สุด ถ้ารับประทานแล้วไม่ดีขึ้น ควรไปพบแพทย์เพื่อตรวจหาสาเหตุของอาการปวดฟันที่แน่ชัดต่อไป